text: Spyr ein lækna um korona-bólkurin á Facebook takkar nú fyri seg
text: #000000
text: Sjálvbodnu læknarnir, sum dúgliga hava svarað upp á spurningar um korona, lata nú bólkin “Spyr ein lækna um korona” aftur – í øllum førum fyribils. – Vónandi verður tað ikki aftur neyðugt við einum slíkum bólki eina aðru ferð, siga sjálvbodnu læknarnir
text: #000001
text: “Nær er man symptomfríur? Er ein tipt nøs at meta sum symptom, sum ger, at eg kann smitta onnur?”
text: #000002
text: “Hvussu leingi kann tað ganga frá tí, at ein er smittaður, til ein gerst sjúkur?”
text: #000003
text: “Kann man blíva smittaður aftur av Omikron eftir ein mánað?”
text: #000004
text: Spurningar um korona hava og eru enn nógvir, og tað hava verið nógvir spurningar spurdir síðan 22. September í 2020, tá Facebook-bólkurin “Spyr ein lækna um korona” sá dagsins ljós.
text: #000005
text: – Upp á hálvtannað ár hava verið omanfyri 2.500 uppsløg, 5.500 kommentarir og 25000 reaktiónir inni á bólkinum, sigur Marnar Fríðheim Kristiansen, ið er ein av sjálvbodnu læknunum, sum í sínari frítíð hevur svarað spurningum frá fólki um koronu.
text: #000006
text: Bólkurin bleiv av fyrstan tíð gjørdur, eftir at læknar í Føroyum fingu íblástur av tí danska bólkinum “Spørg en læge om coronavirus”, ið danir hava tikið sera væl ímóti, og tað sama kann sigast um føroyska bólkin.
text: #000007
text: – 28. februar verður tann seinasti dagurin vit taka ímóti spurningum, samstundis sum tær seinastu koronaavmarkingarnar verða tiknar av. Um tað verður so, at muran í farsóttini aftur broytist, fáa vit eitt nú fáa eitt verri frábrigdi, so kann tað vera at vit fara at taka hendan bólkin fram aftur, stendur at lesa í eini fráboðan á Facebook-bólkinum.
text: #000009
text: Teir sjálvbodnu læknarnir skriva, at tað er ikki tí, at heimsfarsóttin er av, at bólkurin nú letur aftur, men korona er tann sama hóttanin í dag, sum tað var fyri tveimum árum síðan.
text: #000010
text: – Tað er fyrst og fremst koppsetingini at takka, men eisini orsaka av, at frábrigdið, sum vit hava nú (Omikron, red.) ikki elvir til eins ringa sjúku, sum Delta-frábrigdið gjørdi. Tað hevur gjørt, at landsins myndugleikar hava avgjørt, at taka allar koronuavmarkingar av so líðandi.
text: #000011
text: – Túsund takk fyri allar spurningarnar og túsund takk til tykkum, sum hava lisið við. Vit læknar hava verið sera glaðir fyri hendan bólkin, og glaðir, at fólk hava tikið so væl ímóti honum. Vónandi verður tað ikki aftur neyðugt við einum slíkum bólki eina aðru ferð, skriva teir sjálvbodnu læknarnar, Marnar, Gunnhild, Guðrun, Jeaneth og Ronja, sum dúgliga og dag og dagliga hava svarað spurningum frá fólki um korona.
text: #000012